# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 1/2017

# zo zasadnutia Správnej rady STU zo dňa 25. 04. 2017

**PRÍTOMNÍ: podľa prezenčnej listiny**

**PRIZVANÍ HOSTIA:** prof. Ing. Robert Redhammer, PhD., rektor STU

Ing. Dušan Faktor, PhD., kvestor STU

prof. Ing. Marián Peciar, PhD.

Správna rada STU bola uznášaniaschopná.

**PROGRAM:**

1. Otvorenie
2. Kontrola uznesení
3. Správa o činnosti Správnej rady STU za rok 2016
4. Výročná správa o činnosti STU za rok 2016
5. Výročná správa o hospodárení STU za rok 2016
6. Návrh na vydanie predchádzajúceho písomného súhlasu na prevod nehnuteľnosti vo vlastníctve STU v obci Nižná Boca
7. Zámer predaja nehnuteľností vo vlastníctve STU v Bratislave – areál Gabčíkovo
8. Návrh na zriadenie vecného bremena na pozemkoch vo vlastníctve STU v prospech spoločnosti Bratislavská teplárenská, a. s.
9. Návrh na zriadenie vecného bremena na pozemku vo vlastníctve STU v prospech spoločnosti Orange Slovensko, a. s.
10. Návrh na založenie inej právnickej osoby – Centrum služieb, s. r. o.
11. Schválenie členstva STU v iných právnických osobách
12. Výsledky prieskumu príčin poklesu študentov a návrh opatrení na zatraktívnenie štúdia na STU
13. Ukončenie členstva v záujmovom združení VÚZ - PI SR- informácia
14. Aktuálne témy na  STU – ústna informácia
15. Rôzne

**K BODU 1: Otvorenie**

Zasadnutie Správnej rady STU otvoril a viedol jej predseda, Ing. Vladimír Slezák.

Privítal prítomných a prizvaných hostí.

Predseda Správnej rady STU oboznámil prítomných s návrhom programu zasadnutia.

**UZNESENIE: 1.1/2017-SR**

Správna rada STU schválila program bez zmeny.

**Hlasovanie: za – 10, proti – 0, zdržal sa – 0.**

**K BODU 2: Kontrola uznesení**

V rámci kontroly uznesení podpredseda konštatoval, že je potrebné skontrolovať nasledujúce uznesenia:

UZNESENIE: 2.5.1/2016-SR

Správna rada STU ukladá pripraviť a odoslať list na MŠVVaŠ SR s cieľom upozorniť na skutočnosť, že systém a metodika rozpisu dotácií zo štátneho rozpočtu VVŠ míňa svoj cieľ a je potrebné iniciovať legislatívne zmeny v tejto oblasti.

 Z: predseda, podpredseda

 T: 31.01.2017

Uznesenie je splnené. List bol pripravený a odoslaný rektorom STU.

UZNESENIE: 2.6.1/2016-SR

Správna rada STU ukladá predložiť na nasledujúce zasadnutie správnej rady materiál zahrňujúci prieskum, resp. analýzu poklesu študentov a návrh opatrení na zvrátenie tohto stavu.

Uznesenie je splnené. Písomný materiál k uvedenému uzneseniu je zaradený do programu v rámci bodu 12.

UZNESENIE: 2.9A/2016-SR

Správna rada STU berie na vedomie informáciu o doručenom anonyme a žiada vedenie

univerzity o jeho prešetrenie a podanie informácie o výsledku.

Uznesenie je splnené. Výsledky šetrenia sú k dispozícii k nahliadnutiu.

**UZNESENIE: 1.2/2017-SR**

Správna rada STU berie na vedomie informáciu o stave plnenia uznesení.

**K BODU 3: Správa o činnosti Správnej rady STU za rok 2016**

Materiál uviedol predseda správnej rady.

Správna rada verejnej vysokej školy najmenej raz ročne vypracúva a zverejňuje na webovom sídle

verejnej vysokej školy správu o svojej činnosti.

Predseda v krátkosti zhrnul informácie o činnosti správnej rady, jej odporúčaniach k činnosti

univerzity a súpis rozhodnutí Správnej rady STU za rok 2016.

**UZNESENIE: 1.3/2017-SR**

Správna rada STU schvaľuje Správu o činnosti Správnej rady STU za rok 2015 a ukladá

tajomníčke zverejniť predmetnú správu na internetovej stránke STU.

**Hlasovanie: za – 10, proti – 0, zdržal sa - 0**

**K BODU 4: Výročná správa o činnosti STU za rok 2016**

Materiál uviedol predseda správnej rady.

Materiál uviedol rektor. Prizvaný: prorektor STU pre spoluprácu s praxou a zastupujúci

prorektor pre vedu a výskum, prof. Ing. Marián Peciar, PhD.

Rektor STU v krátkosti zosumarizoval najdôležitejšie udalosti univerzity v roku 2016,

výsledky jej vzdelávacej činnosti, výskumnú, umeleckú a ďalšiu tvorivú činnosť, výsledky

v oblasti rozvoja vysokej školy, medzinárodnej spolupráce a pod.

Výročná správa sa predkladá na pravidelnej báze každý rok. Správa bola schválená v Akademickom senáte STU dňa 10.04.2016.

Z diskusie:

V rámci predstavenia materiálu sa viedla krátka diskusia k plánovaným investíciám na jednotlivých fakultách.

Ing. Marko sa zaujímal aj o rozdiely v počtoch zapísaných študentov a absolventov.

**UZNESENIE: 1.4/2017-SR**

 Správna rada STU prerokovala Výročnú správu o činnosti STU za rok 2016.

**Hlasovanie: za – 10, proti – 0, zdržal sa - 0**

**K BODU 5: Výročná správa o hospodárení STU za rok 2016**

Materiál uviedol rektor. Prizvaný: kvestor, Ing. Dušan Faktor, PhD.

Prezentované výsledky zahŕňajú hospodárenie celej STU vrátane všetkých súčastí univerzity – jednotlivých fakúlt a ostatných univerzitných pracovísk a účelových zariadení.

Z diskusie:

Ing. Király sa zaujímal, či STU dala vypracovať audit a informoval sa o termíne predloženia rozpočtu. Kvestor informoval, že výsledky auditu budú k dispozícii koncom apríla, tieto budú následne predložené na prerokovanie správnej rade. K vypracovaniu auditu budov sa kvôli cenovej náročnosti nepristúpilo. Členovia správnej rady sa zaujímali aj o spotrebu elektrickej energie a dôvod jej medziročného nárastu, ktorý spočíva v zmene metodiky účtovania a používaniu nových zariadení. Reálne je však na spotrebe energie úspora.

**UZNESENIE: 1.5/2017-SR**

Správna rada STU schvaľuje Výročnú správu o hospodárení STU za rok 2016.

**Hlasovanie: za – 10, proti – 0, zdržal sa - 0**

**K BODU 6: Návrh na vydanie predchádzajúceho písomného súhlasu na prevod nehnuteľnosti vo vlastníctve STU v obci Nižná Boca**

Materiál uviedol rektor. Prizvaný: kvestor, Ing. Dušan Faktor, PhD.

Ide o postup v zmysle ustanovenia § 41 ods. 1 písm. a) zákona č. 131/2002 Z. z. o vysokých

školách a o zmene a doplnení niektorých zákonov v znení neskorších predpisov, a to v rozsahu

všetkých právnych úkonov uvedených v tomto ustanovení.

Akademický senát STU dal predchádzajúci písomný súhlas s prevodom nehnuteľnosti

uznesením č. 11.3/2017 zo dňa 13.03.2017.

**UZNESENIE: 1.6/2017-SR**

Správna rada STU dáva predchádzajúci písomný súhlas s návrhom rektora na prevod

nehnuteľnosti vo vlastníctve Slovenskej technickej univerzity v Bratislave zapísanej na LV

č. 283 vedenom Okresným úradom Liptovský Mikuláš, katastrálny odbor, pre okres

Liptovský Mikuláš, obec a k. ú. Nižná Boca - parc. č. 311/2.

**Hlasovanie: za – 10, proti – 0, zdržal sa - 0**

**K BODU 7: Zámer predaja nehnuteľností vo vlastníctve STU v Bratislave – areál Gabčíkovo**

Materiál uviedol rektor. Prizvaný: kvestor, Ing. Dušan Faktor, PhD.

Ide o postup v zmysle § 41 ods. 1 písm. a) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a smernice rektora č. 3/2015-SR Nakladanie s nepotrebným majetkom Slovenskej technickej univerzity v Bratislave.

Akademický senát STU prerokoval zámer predaja nehnuteľnosti vo vlastníctve Slovenskej

technickej univerzity v Bratislave zapísaných na LV 2109, okres Dunajská Streda, obec

Gabčíkovo, k. ú. Gabčíkovo uznesením č. 5.4/2017 zo dňa 10.04.2017.

**UZNESENIE: 1.7/2017-SR**

Správna rada STU prerokovala zámer predaja nehnuteľností vo vlastníctve Slovenskej technickej univerzity v Bratislave zapísaných na LV 2109, okres Dunajská Streda, obec Gabčíkovo, k. ú. Gabčíkovo (ďalej len „areál Gabčíkovo“) a dáva predchádzajúci písomný súhlas s návrhom rektora na predaj areálu Gabčíkovo.

**Hlasovanie: za – 10, proti – 0, zdržal sa - 0**

**K BODU 8: Návrh na zriadenie vecného bremena na pozemkoch vo vlastníctve STU v prospech spoločnosti Bratislavská teplárenská, a. s.**

Materiál uviedol rektor. Prizvaný: kvestor, Ing. Dušan Faktor, PhD.

Ide o postup v zmysle ustanovenia § 41 ods. 1 písm. c) zákona č. 131/2002 Z. z. o vysokých

školách a o zmene a doplnení niektorých zákonov v znení neskorších predpisov na základe

žiadosti investora Bratislavská teplárenská, a.s. s cieľom umiestnenia horúcovodnej prípojky

na pozemkoch vo vlastníctve Slovenskej technickej univerzity v Bratislave v katastrálnom

území Staré Mesto.

Akademický senát STU schválil návrh rektora na zriadenie vecného bremena na pozemkoch

vo vlastníctve STU v Bratislave uznesením č. 10.3/2017 zo dňa 13.03.2017.

**UZNESENIE: 1.8/2017-SR**

Správna rada STU dáva predchádzajúci písomný súhlas s návrhom rektora na zriadenie vecného

bremena na pozemkoch vo vlastníctve Slovenskej technickej univerzity v Bratislave v prospech

spoločnosti Bratislavská teplárenská, a.s.

**Hlasovanie: za – 10, proti – 0, zdržal sa - 0**

**K BODU 9: Návrh na zriadenie vecného bremena na pozemku vo vlastníctve STU v prospech spoločnosti Orange Slovensko, a. s.**

Materiál uviedol rektor. Prizvaný: kvestor, Ing. Dušan Faktor, PhD.

Ide o postup v zmysle ustanovenia § 41 ods. 1 písm. c) zákona č. 131/2002 Z. z. o vysokých

školách a o zmene a doplnení niektorých zákonov v znení neskorších predpisov na základe

žiadosti investora Orange Slovensko, a.s. s cieľom umiestnenia optických káblov na pozemkoch

vo vlastníctve Slovenskej technickej univerzity v Bratislave v katastrálnom území Staré Mesto.

Akademický senát STU schválil návrh rektora na zriadenie vecného bremena na pozemkoch vo

vlastníctve STU v prospech spoločnosti Orange Slovensko, a.s. uznesením č. 6.4/2017 zo dňa

10.04.2017.

**UZNESENIE: 1.9/2017-SR**

Správna rada STU dáva predchádzajúci písomný súhlas s návrhom rektora na zriadenie

vecného bremena na pozemkoch vo vlastníctve Slovenskej technickej univerzity

v Bratislave v prospech spoločnosti Orange Slovensko, a.s.

**Hlasovanie: za – 10, proti – 0, zdržal sa - 0**

**K BODU 10: Návrh na založenie inej právnickej osoby – Centrum služieb,**

**s. r. o.**

Materiál uviedol rektor. Prizvaný: kvestor, Ing. Dušan Faktor, PhD.

Ide o postup podľa § 41 ods. 1 písm. d) zákona č. 131/2002 Z. z. o vysokých školách

a o zmene a doplnení niektorých zákonov v znení neskorších predpisov a vnútorného

predpisu Slovenskej technickej univerzity v Bratislave „Pravidlá vkladania peňažných

vkladov alebo nepeňažných vkladov STU do iných právnických osôb“ číslo 6/2007-N zo

dňa 19. 11. 2007.

Akademický senát STU prerokoval návrh na založenie inej právnickej osoby uznesením č.

8.4/2017 zo dňa 10.04.2017.

**UZNESENIE: 1.10/2017-SR**

Správna rada STU prerokovala návrh rektora na založenie inej právnickej osoby a vloženie peňažného vkladu do tejto právnickej osoby a dáva predchádzajúci písomný súhlas s návrhom rektora na založenie inej právnickej osoby s názvom STU - Centrum služieb, s. r. o. a vloženie peňažného vkladu do tejto právnickej osoby vo výške 5 tis. €.

**Hlasovanie: za – 10, proti – 0, zdržal sa - 0**

**K BODU 11: Schválenie členstva STU v iných právnických osobách**

Materiál uviedol rektor. Prizvaný: kvestor, Ing. Dušan Faktor, PhD.

Ide o postup podľa ustanovenia § 41 ods. 1 písm. d) zákona č. 131/2002 Z. z. o vysokých

školách a o zmene a doplnení niektorých zákonov v znení neskorších predpisov

Akademický senát STU dal písomný súhlas s návrhom peňažných a nepeňažných vkladov STU

do iných právnických osôb uznesením č. 9.4/2017 zo dňa 10.04.2017.

**UZNESENIE: 1.11/2017-SR**

Správna rada STU dáva písomný súhlas s návrhom rektora na peňažný a nepeňažný vklad STU do iných právnických osôb:

1. Európska asociácia škôl plánovania (AESOP)
2. SSCC (Slovak Smart City Cluster)
3. ECLAS
4. Slovenský priehradný výbor
5. Slovenský plavebný kongres
6. Slovenská informatická spoločnosť.

**Hlasovanie: za – 10, proti – 0, zdržal sa - 0**

**K BODU 12: Výsledky prieskumu príčin poklesu študentov a návrh opatrení na zatraktívnenie štúdia na STU**

Materiál uviedol rektor ako plnenie uznesenia č. 2.6.1/2016-SR zo zasadnutia Správnej rady

STU zo dňa 29.11.2016.

Prizvaný: prorektor STU pre spoluprácu s praxou a zastupujúci prorektor pre vedu a výskum,

prof. Ing. Marián Peciar, PhD.

Z diskusie:

Rozsiahla diskusia sa viedla k príčinám odlivu študentov do zahraničia, prioritne do Českej

republiky.

STU registruje výrazný pokles počtu uchádzačov a študentov. V poslednom roku sa zapísalo

na štúdium o 23% menej študentov ako v predchádzajúcom roku. Vedenie univerzity sa

preto zaoberalo touto situáciou a analyzovalo príčiny poklesu. Dospelo k záveru, že okrem

demografického poklesu sa na pokles počtu zapísaných študentov podpisuje najmä masívny

odchod mladých ľudí študovať do zahraničia, osobitne do Českej republiky, kde podľa

dostupných údajov študuje až 16 % Slovákov na dennom štúdiu. Na základe uvedeného,

univerzita objednala profesionálny sociologický prieskumu s cieľom spoznať motivácie

stredoškolákov pre štúdium v zahraničí. Súčasne STU realizuje viaceré marketingové kroky,

ktoré majú za cieľ zaujať uchádzačov o štúdium, zlepšiť povedomie o univerzite a o výhodách

štúdia na STU.

Ing. Marko ocenil kroky, ktoré už v uvedenej záležitosti STU uskutočnila a požiadal o možnosť

získať výsledky prieskumu. Zároveň konštatoval, že web stránka STU nepôsobí príliš moderne

a ponúkol pomoc pri jej vylepšovaní.

Prítomní sa vo všeobecnosti zhodli, že pozitívna propagácia univerzity je dôležitá.

**UZNESENIE: 1.12/2017-SR**

Správna rada STU berie na vedomie informáciu o výsledkoch prieskumu a analýzy príčin, ako aj opatrení na zmiernenie poklesu počtu uchádzačov o štúdium na STU.

**K BODU 13: Ukončenie členstva v záujmovom združení VÚZ - PI SR- informácia**

Materiál uviedol rektor ako informáciu o zániku členstva STU v záujmovom združení

právnických osôb s názvom Výskumný ústav zváračský – Priemyselný inštitút SR a o vyplatení

vyrovnávacieho podielu v súvislosti s vystúpením z menovaného záujmového združenia.

Prizvaný: kvestor, Ing. Dušan Faktor, PhD.

**UZNESENIE: 1.13/2017-SR**

Správna rada STU berie na vedomie informáciu o ukončení členstva STU v záujmovom združení Výskumný ústav zváračský – Priemyselný inštitút SR.

**K BODU 14: Aktuálne témy na STU – ústna informácia**

Informácie o aktuálnych témach na STU prezentoval rektor.

Oznámil, že dňa 5.5.2017 končí funkčné obdobie štyrom členom správnej rady:

* Ing. Vladimír SLEZÁK
* doc. RNDr. Milan FTÁČNIK, CSc.
* Ing. Zsolt LUKÁČ
* doc. Ing. Ľubomír HARACH, CSc.

V nadväznosti na uvedené zároveň informoval, že Akademickému senátu STU navrhol ich

opätovné vymenovanie na ďalšie funkčné obdobie.

Súčasne oboznámil prítomných o udalostiach, ktoré sa udiali v období od posledného

zasadnutia správnej rady. K tým najvýznamnejším patrili:

* spolupráca s UBERom - traja študenti získajú od Uber finančný grant vo výške 1000 EUR na ďalší výskum
* uzavretie zmluvy o poskytovaní služieb VIAMO
* STU sa stala členom Európskeho inštitútu pre inovácie a technológie v oblasti surovín a materiálov [EIT Raw Materials](https://eitrawmaterials.eu/)
* zavedenie používania elektronických schránok na STU - elektronické schránky sfunkčnené
* prebiehajú diskusie k:
	+ Národnému programu rozvoja výchovy a vzdelávania Učiace sa Slovensko
	+ Zákonu o zabezpečovaní kvality vysokoškolského vzdelávania
	+ Zákonu, ktorým sa mení a dopĺňa zákon č. 131/2002 Z. z. o vysokých školách

V závere rektor pozval prítomných na oslavy 80. výročia založenia STU, ktoré sa uskutočnia dňa 19. 10. 2017 STU v Redute.

**UZNESENIE: 1.14/2017-SR**

Správna rada STU berie na vedomie informácie o aktuálnych témach na STU.

Na podnet predsedu bol program rozšírený o návrh na priznanie odmeny rektorovi STU.

Správna rada STU schválila doplnenie programu o predložený návrh.

**Hlasovanie: za – 10, proti – 0, zdržal sa – 0.**

**K BODU 15: Návrh na priznanie odmeny rektorovi STU**

Materiál uviedol predseda správnej rady.

V roku 2016 si Slovenská technická univerzita upevnila svoje postavenie progresívnej výskumno-vzdelávacej inštitúcie so silnou orientáciou na potreby praxe. V prestížnom rebríčku QS World University Rankings 2016 sa STU dostala do prvej 500-ky elitných svetových univerzít v kategórií Počítačové vedy a informačné technológie. Ako najlepšia slovenská univerzita bodovala aj v ďalších hodnotených kategóriách, konkrétne v architektúre, stavebníctve, chemickom a materiálovom inžinierstve, elektrotechnike a v matematike. STU je dlhodobo vysoko hodnotená v oblasti spolupráce s priemyslom.

V roku 2016 sa na STU riešilo 270 projektov zmluvného výskumu pre priemyselnú prax a 546 výskumných projektov financovaných z grantov. Spomedzi slovenských univerzít je STU najúspešnejšia v programe Horizont 2020. V rámci tejto výzvy sa v roku 2016 podalo 148 žiadostí, z toho 15 návrhov bolo schválených na financovanie a 41 projektov sa dostalo nad bodový prah.

V ekonomickej oblasti si Slovenská technická univerzita v roku 2016 udržala ziskové hospodárenie so ziskom pred zdanením vo výške. 636 tis.€, čo je takmer dvojnásobok oproti roku 2015.

Na týchto aktivitách a úspechoch univerzity, podnikateľskej činnosti a projektovej úspešnosti sa rozhodujúcou mierou podieľa rektor univerzity prof. Ing. Robert Redhammer, PhD. riadiacou prácou, ale aj výrazným osobným nasadením vysoko nad rámec štandardných povinností.

**UZNESENIE: 1.15/2017-SR**

Správna rada STU v súlade s §41 ods. 5 Zákona o VŠ v platnom znení schvaľuje rektorovi

STU prof. Ing. Robertovi Redhammerovi, PhD.:

1. mimoriadnu odmenu z dotačných prostriedkov a za osobný prínos a koordinovanie univerzitných výskumných projektov

b) odmenu za rozvoj a aktívnu účasť pri získavaní podnikateľskej aktivity na STU

**Hlasovanie: za – 10, proti – 0, zdržal sa - 0**

Predseda správnej rady poďakoval prítomným za ich aktívnu účasť. Informoval, že ďalšie zasadnutie Správnej rady STU je plánované na jeseň 2017. Termín zasadnutia bude včas oznámený.

 Ing. Vladimír Slezák

 predseda Správnej rady STU